open-index/open-wikipedia-markdown huggingface dataset:
ప్రేమ ఒక మైకం

**ప్రేమ ఒక మైకం** 2013లో చందు దర్శకత్వంలో విడుదలైన తెలుగు సినిమా.
## కథ
మల్లిక (ఛార్మీ కౌర్) ఓ ప్రొఫెషనల్ వేశ్య. ఎప్పుడూ మద్యం మత్తులో జీవితాన్ని గడుపుతూ నచ్చిన విటులతోనే వ్యాపారం చేస్తూ.. వేశ్య జీవితాన్ని గడుపుతుంటుంది. విలాసవంతమైన జీవితాన్ని మల్లిక అనుకోని పరిస్థితులో ఓ యాక్సిడెంట్ చేస్తుంది. యాక్సిడెంట్ గురైన లలిత్‌ను హస్పిటల్‌కు చేర్చి.. బ్రతికించి చేరదీసి తన ఇంట్లో ఆశ్రయం కల్పిస్తుంది. అయితే యాక్సిడెంట్‌లో లలిత్ చూపు కోల్పోతాడు. కొన్ని సంఘటనల ద్వారా జీవితానికి అర్ధం తెలుసుకున్న మల్లిక.. ఒకానొక సందర్భంలో యాక్సిడెంట్‌కు గురైన లలిత్ డైరీని చదువుతుంది. దాంతో డైరీ తర్వాత ఆతని జీవితం గురించి తెలుసుకున్న మల్లిక ఎలాంటి నిర్ణయం తీసుకుంది. లలిత్ జీవితంలో చోటు చేసుకున్న సంఘటనలేమిటి. లలిత్ ఎదురైన సమస్యలకు పరిష్కారం దొరికిందా అనే ప్రశ్నలకు సమాధానమే ’ప్రేమ ఒక మైకం’.
## నటులు
*రాహుల్ - లలిత్
*ఛార్మీ కౌర్ - మల్లిక
*శరణ్య నాగ్ - స్వాతి
*రావు రమేష్
*చంద్రమోహన్
*రవిబాబు
*సోనీ ఛరిష్ట
## బయటి లింకులు
*చిత్రాలు 1
*సమీక్ష

వర్గం:2013 తెలుగు సినిమాలు
వర్గం:చంద్రమోహన్ నటించిన సినిమాలు
సైరస్ పల్లోంజీ మిస్త్రీ

టాటా గ్రూప్ ఛైర్మనుగా రతన్ టాటా నిష్క్రమించిన తదుపరి ఆయన స్థానంలో కొత్త ఛైర్మన్‌గా **సైరస్ మిస్త్రీ** (1968 జులై 4 - 2022 సెప్టెంబరు 4) అధికారికంగా బాధ్యతలు చేపట్టారు. టాటా గ్రూపు ఛైర్మన్‌గా రతన్ టాటా పదవీ విరమణ తర్వాత ఆరో రథ సారథిగా యేడాది చివరి రోజున పగ్గాలు చేపట్టినట్లు కంపెనీ ఉన్నతాధికారులు వెల్లడించారు. జంషెడ్‌జీ నుసెర్వాన్‌జీ టాటా 1868లో టాటా గ్రూపును స్థాపించారు. యాభై ఏళ్లు సంస్థకు సేవలందించిన మాజీ ఛైర్మన్ రతన్ టాటా పదవీ కాలం శుక్రవారం(2012 డిసెంబరు 28)తో ముగిసింది.

ఇదిలావుండగా, షాపూర్‌జీ పల్లోంజీ కుటుంబానికి చెందిన సైరస్ మిస్త్రీ 2006లో టాటా గ్రూపు బోర్డులో చేరారు. టాటా గ్రూపు హోల్డింగ్ సంస్థ టాటా సన్స్‌లో పల్లోంజీ కుటుంబానికి 18 శాతం వాటా ఉంది. రతన్ టాటా తర్వాత ఛైర్మన్ పదవిలో ఎవరిని కూర్చోబెట్టాలా అని చాలా పెద్ద కసరత్తు జరిగింది. ఇందుకోసం ప్రత్యేకంగా ఏర్పాటు చేసిన కమిటీ, మొత్తం ఐదుగురు ప్రతిపాదిత సభ్యుల నుంచి చివరికి మిస్త్రీని ఎంపిక చేసింది. టాటా గ్రూప్ 6వ ఛైర్మన్‌గా 2012 డిసెంబర్ 28న బాధ్యతలు చేపట్టారు.

2016 అక్టోబరు 24 న టాటా సన్స్ బోర్డు, సైరస్ మిస్త్రీని చైర్మన్ పదవి నుండి బర్తరఫ్ చేసింది.  దీనికి కారణమేమీ ప్రకటించలేదు. తాత్కాలిక ఛైర్మనుగా రతన్ టాటాను నియమించింది. నాలుగు నెలల కాలంలో కొత్త ఛైర్మనును ఎన్నుకునేందుకు ఒక సెర్చి కమిటీని నియమించింది. 

## టాటా సంస్థలు
భారతదేశపు తొలి బహుళజాతి సంస్థ " టాటా" సంస్థలు . 20 వ శతాబ్దపు తొలి సంవత్సరాలలోనే వ్యాపార కార్యాలయం కలిగిన సంస్థ టాటా సన్స్ . భారతదేశము బానిసపాలనలో ఉన్న కాలములో జాతీయ భావాలు కలిగిన ఒక పార్శీ - జంషెడ్జీ టాటా ఈ సంస్థను నెలకొలిపారు. ప్రపంచములో పలుదేశాలలో పరిశ్రమలు, పెట్టుబడులు కలిగిన టాటాలు ప్రవేశించని పరిశ్రమలేదు. ఉప్పునుండి సాప్ట్ వేర్ వరకు ప్రతి రంగములో వారి ఉత్పత్తులు ఉన్నాయి. టాటా స్టీల్, టాటా లారీలు, టాటా కార్లు, టాటా టీ, టాటా కెమికల్స్, టాటా టెలికమ్యూనిమేషన్‌ ... ఇలా వారి ఉత్పత్తులు భారతీయలందరి జీవితాలను తాకేవే . నాన్యత విషయములో రాజీ పడని కంపెనీగా, నిజాయితీ విషయ్ములో చాలా పారిశ్రామిక సంస్థలకన్నా మెరుగైనదిగా టాటా లకు గుర్తింపు ఉంది. ఈ సంస్థల ఆధాయము సుమారు 100 బిలియన్ల డాలర్లు ఉంటుందని అంచనా . 80 దేశాలకు పైగా వీరి పెట్టుబడులు, పరిశ్రమలు కలిగి ఉన్నాయి.

52 ఏళ్ళపాటు ఛైర్మన్‌గా వ్యవహరించిన జె.ఆర్.డి.టాటా నుండి వారసత్వముగా ఛైర్మన్‌ పదవిని 1991 లో రతన్‌ టాటా అందుకున్నారు. సుమారు 20 ఏళ్ళ పైబడి ఆయన ఆ పదవిలో ఉన్నారు. రతన్‌ టాటా అవివాహితుడైనందున తన 75 వ ఏట తన వారసుడుగా ఎంఫిక 5 గురు సభ్యులున్న కమిటీకి అప్పగించి ... అలా ఎన్నికైన వారే ఈ సైరస్ మిస్త్రీ.

## టాటా గ్రూప్ ఛైర్మన్ జాబితా
# జమ్సేట్జి టాటా- Jamsetji Tata (1887–1904)
# దొరబ్జి టాటా-Dorabji Tata (1904–1932)
# నౌరోజీ సక్లత్వాలా- Nowroji Saklatwala (1932–1938)
# జె.ఆర్ డి టాటా J. R. D. Tata (1938–1991)
# రతన్ టాటా- Ratan Tata (1991–2012) 
# సైరస్ మిస్త్రీ -Cyrus Mistry (2012–present

## మరణం
54 ఏళ్ళ సైరస్‌ మిస్త్రీ 2022 సెప్టెంబరు 4న రోడ్డు ప్రమాదంలో మరణించాడు. అహ్మదాబాద్‌ నుంచి ముంబయి తిరిగి వస్తుండగా మహారాష్ట్రలోని పాల్ఘార్‌ జిల్లాలో సూర్యనది వంతెనపై ఆయన ప్రయాణిస్తున్న కారు డివైడర్‌ను ఢీ కొట్టడంతో ఈ దుర్ఘటన చోటుచేసుకుంది.

## మూలాలు


## యితర లింకులు
* Profile at Tata Sons
* Profile at BBC News
* ఆంగ్ల వికీలో వ్యాసం

వర్గం:1968 జననాలు
వర్గం:2022 మరణాలు
వర్గం:రోడ్డు ప్రమాదంలో మరణించినవారు
టాటా

**టాటా** భారతదేశంలో ఒక ఇంటిపేరు.
# జె.ఆర్.డి.టాటా
# రతన్ టాటా
# టాటా గ్రూప్
#: టాటా ఇనిస్టిట్యూట్ ఆఫ్ సోషల్ సైన్సెస్
#: టాటా కన్సల్టెన్సీ సర్వీసెస్ లిమిటెడ్
#: టాటా రిసెర్చ్ డెవెలప్మెంట్ & డిజైన్ సెంటర్

; ఇతరాలు:
# టాటా నానో - టాటా సంస్థ తయారుచేసిన కారు.
# టాటా బిర్లా మధ్యలో లైలా - తెలుగు సినిమా.
ఝల్కారీబాయి

**ఝల్కారీబాయి** (నవంబరు 22, 1830 – ఏప్రిల్ 4, 1858) ( ) భారతీయ మహిళా సైనికురాలు. 1857 సిపాయి తిరుగుబాటు సందర్భంగా జరిగిన ఝాన్సీ యుద్ధంలో ప్రముఖ పాత్ర పోషించింది. ఈమె ఝాన్సీ లక్ష్మీబాయి సైన్యంలోని మహిళా విభాగంలోని సైనికురాలు.

భారత స్వాతంత్ర్యోద్యమ చరిత్రలో సిపాయి తిరుగుబాటుగా, ‘ప్రథమ భారత స్వాతంత్ర్య సంగ్రామం’గా ప్రసిద్ధిగాంచిన 1857-58 నాటి వీరోచిత పోరాట ఘట్టంలో ఝాన్సీరాణి లక్ష్మీబాయికి ప్రతిరూపంగా కీలక భూమికను పోషించిన ఘనత దళిత బహుజన భూమిపుత్రిక ఝల్కారిబాయికే దక్కుతుంది. బుందేల్‌ఖండ్ ప్రాంతంలో ప్రజలు పాడుకునే జానపద బాణీల్లో ఝాన్సీలక్ష్మీబాయి సరసన ఝల్కారిబాయి సాహసాలను పాటల రూపంలో నేటికీ గుర్తుచేసుకోవడం విశేషం.

ఝాన్సీ సమీపంలోని భోజ్‌లా గ్రామంలో కోరీ కులానికి చెందిన సదోవర్ సింగ్, జమునాదేవి దంపతులకు నిరుపేద వ్యవసాయకూలీ కుటుంబంలో 1830 నవంబర్ 22న జన్మించిన ఝల్కారిబాయి వీరనారిగా ఎదిగి, నేడు దళిత బహుజనుల ఆత్మగౌరవ పతాకగా మారింది. చిన్న వయసులోనే తల్లి మరణించడంతో తండ్రి పెంపకంలో గుర్రపుస్వారీ, కత్తిసాము వంటి యుద్ధ విద్యలు నేర్చుకుంది. అడవిలో పశువులను మేపుతున్న ఝల్కారిపై దాడి చేసిన చిరుత పులిని కేవలం చేతికర్రతో చాకచక్యంగా హతమార్చిన ఘటన సంచలనం రేపింది. ఝాన్సీలక్ష్మీబాయి సైన్యంలో ఆయుధ విభాగంలో పనిచేస్తున్న పూరణ్‌సింగ్‌ను వివాహం చేసుకున్న ఝల్కారిబాయి, తదనంతర కాలంలో లక్ష్మీబాయికి సన్నిహితమై సైన్యంలో చేరి ‘దుర్గావాహిని’ మహిళా సాయుధ దళానికి నాయకత్వం వహించింది.

సిపాయి తిరుగుబాటు సందర్భంగా శత్రుసేనలతో జరిగిన యుద్ధంలో ప్రముఖ పాత్రను పోషించి చరిత్రలో చిరస్థాయిగా నిలిచిపోయింది. 1858 ఏప్రిల్ 3న బ్రిటిష్ జనరల్ హగ్ రోజ్ నాయకత్వంలో బ్రిటిష్ సేనలు ఝాన్నీ రాజ్యాన్ని చుట్టుముట్టాయి. ఆ దాడి నుంచి లక్ష్మీబాయి సురక్షితంగా తప్పించుకుని కల్పి ప్రాంతంలో పోరాడుతున్న తిరుగుబాటు నాయకులను కలుసుకోవడానికి అనువుగా, ఝల్కారీబాయి తానే ఝాన్సీలక్ష్మీబాయినంటూ కోట ముందు ప్రత్యక్షమై బ్రిటిష్ సేనలను ముప్పుతిప్పలు పెట్టింది. ఆ దాడిలో ఝాన్సీలక్ష్మీబాయి రూపంలో బందీగా పట్టుబడ్డ ఝల్కారిబాయిని గుర్తుపట్టిన బ్రిటిష్ సేనలు, తదనంతర కాలంలో ఆమెను విడిచిపెట్టారా లేదా చంపేశారా అన్నది చెప్పడానికి స్పష్టమైన ఆధారాలు లేవు. ఝల్కారిబాయి సాహసంతో స్ఫూర్తి పొందిన దళిత బహుజన రాజకీయ పార్టీల కార్యకర్తలు నేడు క్షేత్రస్థాయిలో ఝల్కారిబాయి జీవితాన్ని, పోరాట ఘట్టాలను నాటకాలు, కథలుగా మలచి ఊరూరా ప్రచారం చేస్తున్నారు. భారత ప్రభుత్వం, ఆమె జ్ఞాపకార్థం పోస్టల్ స్టాంపును విడుదల చేయడం గమనార్హం.

## మూలాలు

* బట్టు వెంకయ్య బహుజన టీచర్స్ అసోసియేషన్, తెనాలి, గుంటూరు జిల్లా వారి సౌజన్యంతో

వర్గం:1830 జననాలు
వర్గం:స్వాతంత్ర్య సమర యోధులు
వర్గం:భారత స్వాతంత్ర్య సమర యోధులు
వర్గం:1858 మరణాలు
వర్గం:ఉత్తర ప్రదేశ్ వ్యక్తులు
వర్గం:హిందీ భాషా పాఠాన్ని కలిగి ఉన్న వ్యాసాలు
జమ్నాలాల్ బజాజ్

**జమ్నాలాల్‌ బజాజ్‌** (నవంబర్ 4, 1889 - ఫిబ్రవరి 11, 1942) ప్రముఖ వ్యాపారవేత్త, భారత స్వాతంత్ర్య సమరయోధుడు.

## జననం
నేటి రాజస్థాన్‌ రాజధాని జైపూర్‌లో నవంబర్ 4, 1889 వ సంవత్సరంలో జన్మించారు. స్వాతంత్ర్యోద్య మంలో పాల్గొని జైలు కెళ్ళారు. ఒక సందర్భంలో మహాత్మాగాంధీ బజాజ్‌ను తన ఐదవ కుమారుడిగా ప్రకటించారు. వార్ధాలో లక్ష్మీనారా యణ ఆలయం నిర్మించి దళితులకు ప్రవేశం కల్పించారు. మరణించేవరకు కాంగ్రెస్‌ కోశాధికారిగా పనిచేశారు. 1921 నుండి జీవితాంతం అఖిల భారత చేనేత కార్మికుల సంఘానికి అధ్యక్షునిగా సేవలందించారు. గ్రామాభివృద్ధికి దోహదపడే పరిజ్ఞానాన్ని పెంపొందించేవారికి ఈయన పేరు మీద ప్రతి మూడేళ్ళకొకసారి *జమ్నాలాల్‌ బజాజ్‌* అవార్డు అందజేస్తారు. ఈ అవార్డు కింద లక్షరూపాయల నగదు ఇస్తారు.

## మరణం
ఫిబ్రవరి 11, 1942లో మరణించాడు.

## మూలాలు

## యితర లింకులు
* https://web.archive.org/web/20131010174625/http://jamnalalbajajfoundation.org/jamnalal_bajaj/pictures
* Jamnalal Bajaj Foundation official website

వర్గం:1884 జననాలు
వర్గం:1942 మరణాలు
వర్గం:భారతీయ పారిశ్రామికవేత్తలు
వర్గం:భారత స్వాతంత్ర్య సమర యోధులు
వర్గం:రాజస్థాన్ వ్యక్తులు
బజాజ్

**బజాజ్** భారతదేశంలో కొందరి ఇంటిపేరు.

# జమ్నాలాల్ బజాజ్
# బజాజ్ ఆటో
# బజాజ్ పల్సర్
యాసిన్ భత్కల్

thumb|యాసిన్ భత్కల్
**యాసిన్ భట్కల్ ** అలియాస్ **ముహమ్మద్ అహ్మద్ సిద్దిబప్పా ** ఒక అంతర్జాతీయ ఉగ్రవాది. ఉగ్రవాద సంస్థ ఇండియన్ ముజాహిదీన్ వ్యవస్థాపకుడు. భారతదేశంలోని పలు ప్రాంతాలలో ఉగ్రవాద దాడులకు పాల్పడి అనేకమంది అమాయక ప్రజల ఉసురు తీశాడు.
## నేపధ్యము
సయ్యద్ అహ్మద్ సిద్దిబప్పా అలియాస్ యాసిన్ భత్కల్ కర్ణాటకలోని భట్కల్ పట్టణానికి చెందినవాడు. సూరత్, అహ్మదాబాద్, బెంగళూరు, పుణే, ఢిల్లీ, హైదరాబాద్‌లోని దిల్‌షుక్‌నగర్‌లలో జరిగిన బాంబు పేలుళ్ళకు ప్రధాన సూత్రధారిగా భారత నిఘా వర్గాలు భావిస్తున్నాయి. ఈ కేసులకు సంబంధించి పోలీసులు, నిఘా బృందాలు 2008 నుండి భత్కల్ కోసం వెతుకుతున్నాయి. తన సోదరుడు రియాజ్ భత్కల్, అబ్దుల్ సుభాన్ ఖురేషీలతో కలిసి 2008లో ఇండియన్ ముజాహిదీన్ సంస్థను ప్రారంభించాడు. దేశవ్యాప్తంగా ఎందరో యువకులను యువకులను ఉగ్రవాదం వైపు ఆకర్షించి, అనేక నిద్రాణ కేంద్రాల్లో (స్లీపింగ్ సెల్స్) సభ్యులుగా సంఘటితం చేసినట్లు పోలీసులు భావిస్తున్నారు.

2008 ఢిల్లీలో జరిగిన వరుస బాంబు పేలుళ్ళ ఘటన తర్వాత నుంచి యాసిన్ భత్కల్‌పేరు ప్రముఖంగా వినపడుతోంది. పిల్లలు, మహిళలతో సహా 18 మంది మృతి చెంది, వందలాది మంది క్షతగాత్రులైన దిల్‌షుక్‌నగర్ పేలుళ్ళ ఘటనలో భత్కల్ కీలక సూత్రధారిగా పోలీసులు భావిస్తున్నారు. 2007లో లుంబినీ పార్క్, గోకుల్ ఛాట్‌ల వద్ద జరిగిన జంట పేలుళ్ళ కేసు దర్యాప్తు ఇంకా సాగుతున్నది.

పాకిస్థాన్ కేంద్రంగా పనిచేస్తున్న ఉగ్రవాద సంస్థ 'లష్కరే తొయిబ'కు అనుబంధ విభాగమైన ఐఎమ్ సంస్థ దేశంలో పలు నగరాల్లో వరుస బాంబు పేలుళ్లకు పాల్పడి వందల మంది ప్రజల ప్రాణాలను బలి తీసుకుంది. కాశ్మీర్ విముక్తి పేరుతో లష్కరే తొయిబ ఉగ్రవాద సంస్థ ఉనికిలోకి వచ్చింది. తొలితరం ఉగ్రవాదులుగా పరిగణిస్తున్న దావూద్ ఇబ్రహీం, మసూద్ అజర్‌లు రామజన్మ భూమి వివాదం నేపథ్యంలో పాకిస్థాన్‌లోని ఉగ్రవాద స్థావరాల సహకారంతో 1993 ముంబయి వరుస పేలుళ్ళకు పాల్పడ్డారని భారత పోలీసు వర్గాలు తెలిపారు.. అయితే 2002 గుజరాత్‌లో ముస్లింల మారణహోమం నేపథ్యంలో దేశీయ ఉగ్రవాదం (ఐఎమ్) తలెత్తిందని కొందరి అభిప్రాయం. దిల్‌సుఖ్ నగర్ బాంబు పేలుళ్ళ కేసులో అరెస్టయిన ఐఎమ్ ఉగ్రవాది మక్బూల్ విచారణలో ఆ సంస్థకు సంబంధించిన కార్యకలాపాల తీరుతెన్నులు బయటపడినట్లు సమాచారం. దేశంలో 2013 దాకా ఐఎమ్ ఉగ్రవాదులు కేవలం 30 మంది మాత్రమే పట్టుబడ్డారు.

ఫిబ్రవరి 21 దిల్‌సుఖ్‌నగర్‌ బాంబు పేలుళ్ల సూత్రధారులు ఇండియన్‌ ముజాహిదిన్‌ ఉగ్రవాదాలు యాసిన్‌ భత్కల్‌, అసదుల్లా అక్తర్‌లను ఆరునెల్ల తర్వాత పట్టుబడ్డారు. ఇండో-నేపాల్‌ సరిహద్దులో బీహార్‌ పోలీసులు ఆగస్టు 28, 2013 న వారిని అదుపులోకి తీసుకొన్నారు. అనంతరం డిల్లీ తరలించిన జాతీయ దర్యాప్తు సంస్థ (ఎన్‌ఐఏ) పలుకోణాల్లో వీరిద్దరిని విచారించింది. భక్తల్‌, అక్తర్‌లు ఇచ్చిన సమాచారంతో బీహార్‌లో పలుచోట్ల ఎన్‌ఐఎ బృందం సోదాలు నిర్వహించింది. దిల్‌సుఖ్‌నగర్‌ జంట బాంబు పేలుళ్లకు తానే వ్యూహం పన్నినట్లు యాసిన్ భత్కల్ అంగీకరించాడు. హైదరాబాద్ నగరంలో బాంబు పేలుళ్లకు వ్యూహ రచన చేసి విధ్వంసానికి కారణమైనట్లు తెలిపాడు. దిల్‌సుఖ్‌నగర్‌ బాంబు పేలుళ్లతో పాటు దేశవ్యాప్తంగా సుమారు 40 బాంబు పేలుళ్ల కేసులలో భత్కల్ నిందితుడు. 
## ఇవీ చూడండి
* ఉగ్రవాదం

వర్గం:1983 జననాలు
వర్గం:తీవ్రవాదులు
వర్గం:ముస్లిం తీవ్రవాదులు
వర్గం:జీవిస్తున్న ప్రజలు
పెండింగ్ ఫైల్ (నాటిక)

కొర్రపాటి గంగాధరరావు రచించిన నాటకం పెండింగ్ ఫైల్. ఈ నాటకం అత్యంత ప్రజాధరణ పొందినది. 

## నాటక చరిత్ర
బాపట్ల ఎన్.జి.ఓ. అసోసియేషన్ వారు కోరగా రచయిత నాటకం వ్రాయడం జరిగింది. లంచగొండితనం సమస్యగా ఇతివృత్తాన్ని తీసుకొని రాసారు. ఈ నాటకం ద్వారా ఇచ్చేవాడిది తప్పా పుచ్చుకొనేవాడిది తప్పా అనేది చర్చించి సమాధానం ఇచ్చాడు. 

## పాత్రలు
* భద్రయ్య - ఆఫీసు ప్యూను
* సోమప్ప - పల్లెటూరి రైతు
* శ్యామల రావు - జూనియర్ క్లర్క
* రామదాసు - సీనియర్ క్లర్క
* ఆఫీసర్ - ఏదీ తనకు పట్టనట్టుండే అధికారి
* వెంకట్రామయ్య - ధనవంతుడైన రాజకీయనాయకుడు
*

నాటకాన్ని బాపట్ల ఎన్.జి.ఓలు మొదటగా ప్రదర్శించారు. తదనంతరం హైదరాబాద్ స్టేట్ కాన్ఫరెన్స్ హాలులో ప్రదర్శించారు.

## హక్కులు
ఈ నాటకంపై అన్ని హక్కులు రచయిత కలిగి ఉన్నాడు. ఆయన అనుమతి తీసుకొని ప్రదర్శించుటకు రచయిత అంగీకరిస్తున్నారు.

వర్గం:సాంఘిక నాటకాలు
వర్గం:నాటకాలు
వర్గం:తెలుగు సాంఘిక నాటకాలు
చారుసీతా చక్రవర్తి

**చారుసీతా చక్రవర్తి** (ఆంగ్లం: Charusita Chakravarty) భారత రసాయన శాస్త్రవేత్త. ఈమె నీరూపై చాలా పనిచేశారు. ద్రవాలపై ఈమె చేసిన పరిశోధనలు ప్రపంచవ్యాప్తంగా ఎంతో గుర్తింపు పొందాయి.

## విద్యాబ్యాసం
Ph.D. కేంబ్రిడ్జ్ (ప్రొఫెసర్ DC Clary, FRS), విశ్వవిద్యాలయం. డాక్టోరల్ విద్యార్థి (ప్రొఫెసర్ హరియా Metiu), శాంటా బార్బరా, కేంబ్రిడ్జ్ విశ్వవిద్యాలయం యూనివర్శిటీ ఆఫ్ కాలిఫోర్నియా పోస్ట్.

## కెరీర్, పరిశోధన
డాక్టర్ చక్రవర్తి ద్రవాల లక్షణాల యొక్క శాస్త్రీయ అవగాహన కొరకై క్వాంటం, కంప్యూటర్ అనుకరణ పద్ధతుల అభివృద్ధి, అప్లికేషన్ పై పనిచేస్తుంది. అలాగే ద్రవాల అణు స్థాయిలో దశ పరివర్తనాలు, స్వీయ అసెంబ్లీ ప్రక్రియతో కూడిన పునర్వ్యవస్థీకరణలపై పనిచేస్తుంది.. గత కొన్ని సంవత్సరాలుగా ఈమె చేసే పని ద్రవాల ఆర్ద్రీకరణ నుండి నీటి క్రమరహిత లక్షణాల అర్థంచేయటంపై కేంద్రీకృతమై ఉంది.

## అవార్డులు - గౌరవాలు
* 1996 - INSA యువ శాస్త్రవేత్త మెడల్
* 1999 - INSA వారి AK బోస్ మెమోరియల్ అవార్డు
* 1999 - BM బిర్లా సైన్స్ అవార్డు
* 2004 - కాంస్య పతకం, కెమికల్ రీసెర్చ్ సొసైటీ ఆఫ్ ఇండియా 
* 2004 - డిపార్ట్‌మెంట్ ఆఫ్ సైన్స్ ఆండ్ టెక్నాలజీ వారి స్వర్ణజయంతి ఫెలోషిప్
* 2006 - ఇండియన్ అకాడమీ ఆఫ్ సైన్సెస్ ఫెలో
* 2009 - రసాయన శాస్త్రంలో భట్నాగర్ అవార్డు

సెంటర్ ఫర్ కంప్యుటేషనల్ మెటీరియల్ సైన్స్, JNCASR, బెంగుళూర్ లో అనుభంద సభ్యులు

## జీవిత చరిత్ర
చారుసీతా చక్రవర్తి కేంబ్రిడ్జ్, మసాచుసెట్స్, అమెరికాలో జన్మించింది.

## మూలాలు

## యితర లింకులు
*'http://www.ias.ac.in/womeninscience/LD_essays/71-74.pdf ఈ లింకులో ఆయా శాస్త్రవేత్తలు స్వయంగా వ్రాసిన వ్యాసాలు ఉన్నాయి. వాటి నుండి వికీపీడియాకు అనుకూలంగా వ్యాసాలను అభివృద్ధి చేయవచ్చు.

* బయోస్కెచ్
* ఆమె విద్య పరిశోధనల గూర్చి
* పరిసోధనలు

వర్గం:భారతీయ రసాయన శాస్త్రవేత్తలు
వర్గం:భారతీయ మహిళా శాస్త్రవేత్తలు
వర్గం:మహిళా శాస్త్రవేత్తలు
వర్గం:శాంతిస్వరూప్ భట్నాగర్ అవార్డు గ్రహీతలు
వర్గం:1964 జననాలు
వర్గం:జీవిస్తున్న ప్రజలు
ఎన్.జి.ఓ. (నాటకం)

ఆచార్య ఆత్రేయ 1948 లో ఈ నాటకం రచించారు. అప్పుడే మన దేశానికి స్వాతంత్ర్యం వచ్చింది. అప్పటి మధ్యతరగతి పరిస్థితులను చక్కగా ఈ నాటకంలో ప్రతిబింబింప చేసారు ఆత్రేయగారు. ఇంకా చెప్పాలంటే Hungry 30's లోని పరిస్థితులను మనం ఇందులో చూడవచ్చు. ఆత్రేయ గారి మాటల్లో "ఎన్.జి.ఓ అనే పేరేగాని, మన మధ్యతరగతి కుటుంబాల - అందులో పట్నవాసుల అగచాట్లు, మనస్తత్వం, ప్రెస్టేజి పేరుతో పడుతూన్న ఆర్థిక సాంఘిక బాధలు చిత్రించటానికి ప్రయత్నించాను. ఏమాత్రం సఫలుణ్ణి కాగలిగానో ప్రజా బాహుళ్యమే నిర్ణయించాలి". ఆత్రేయ గారు! మీరు సఫలం ఏంటి...ఈ నాటకంతో ట్రెండ్సెట్టర్ అయ్యారు. కావాలంటే 1950 నుంచి మొన్న మొన్నటి దాక వచ్చిన సాంఘిక సినిమాలు చుస్తే అర్ధమైపోతుంది. మధ్యతరగతి మీద వచ్చిన ప్రతీ సినిమాలో ఎన్.జి.ఓ మార్కు స్పష్టంగా కనబడుతుంది.

## పాత్రలు

* రంగనాథం - గుమాస్తా
* గోపి - అతని తమ్ముడు (విప్లవ భావాలు కలవాడు)
* ముసలాయన - అతని తండ్రి
* గుప్త - అద్దెకొంప యజమాని

## నాటిక కథాంశం
స్థూలంగా ఈ నాటకం చెప్పాలంటే, మన కథానాయకుడైన రంగనాథం ఒక గుమస్తా. మధ్యతరగతి జీవి. అతని మాటల్లోనే చెప్పాలంటే ఇంటి ముందున్న గుడిసెలను చూసి వారి కన్నా తన స్థాయి బాగుందని తృప్తి పడలేదు. అలాగే పక్కనున్న కోటీశ్వరుడి బంగ్లా చూసి అసూయ పడకుండా ఉండలేడు. లేని పోని భేషజాలకు పోయి అనవసరమైన కష్టాలు కొని తెచ్చుకుంటారు వీరు. ఇక గోపి రంగనాథం తమ్ముడు. విప్లవ భావాలు కలిగినవాడు. చిన్న వయసులోనే జీవితం పట్ల విరక్తి కలిగినవాడు. రంగనాథం ఇంట్లో ప్రతి ఒక్కరు ఏదో ఒక రోగం తో బాధపడుతూఉంటారు. ఇన్ని కష్టాలు ఉన్నా ఎప్పుడూ లంచం తీసుకోడు రంగనాథం. చివరికి ఒకానొక పరిస్థితిలో అతనికి డబ్బులు అత్యవసరం అయినప్పుడు లంచం తీసుకుంటాడు. అప్పుడే గోపి ఒక బహిరంగ సభలో ఒక రాజకీయ నాయకుడు ఉపన్యాసం ఇస్తుంటే, అతన్ని నిలదీస్తాడు. చివరికి వీరిద్దరి పరిస్థితి ఏమయిందనేది నాటకం చదివితే తెలుస్తుంది.

## మూలాలు

## వెలుపలి లంకెలు
వర్గం:సాంఘిక నాటకాలు
2009 నంది పురస్కారాలు

2009 సంవత్సరానికి గాను తెలుగు టెలివిజన్, తెలుగు సినిమాలలో విశిష్ట కృషి సల్పినవారికి ఆంధ్ర ప్రదేశ్ ప్రభుత్వం నంది పురస్కారాలు ప్రకటించింది.

## జాబితా

### సినిమా
right|thumb|150px|సొంతవూరు (ఉత్తమ చిత్రం)
right|thumb|150px|కలవరమాయే మదిలో (ఉత్తమ తృతీయ చిత్రం)
right|thumb|150px|మగధీర్ (ఉత్తమ పాపులర్ చిత్రం)
right|thumb|150px|దాసరి నారాయణరావు (ఉత్తమ నటుడు)
right|thumb|150px|రాంజగన్ (ఉత్తమ సహాయ నటుడు)
right|thumb|150px|రమ్యకృష్ణ (ఉత్తమ సహాయ నటి)
right|thumb|150px|రాజమౌళి (ఉత్తమ దర్శకుడు)

### టెలివిజన్
టెలివిజన్ రంగంలో టెలీఫిల్మ్స్, టెలివిజన్ ఫీచర్స్, డైలీ సీరియల్స్, మెగా సీరియల్స్, బాలల చిత్రాలు, డాక్యుమెంటరీ ఫిల్మ్స్, సోషల్లీ రిలెవెంట్ ఫిల్మ్స్, ఎడ్యుకేషనల్ ఫిల్మ్స్, స్పెషల్ జ్యూరీ అవార్డ్స్, న్యూస్ రీడర్ అవార్డ్స్.. మొదలైన విభాగాల్లో పలువురికి నంది అవార్డులను ప్రకటించారు.

**(అ) టెలిఫిల్మ్స్**

**(ఆ) టీవీఫీచర్స్**

**(ఇ) టీవీ మెగా సీరియల్స్**

**(ఈ) టీవీ డైలీ సీరియల్స్**

**(ఉ) టీవీ పిల్లల చిత్రాలు**

**(ఊ) టీవీ డాక్యుమెంటరీ చిత్రాలు**

**(ఎ) టీవీ సామాజిక సంబంధిత చిత్రాలు**

**(ఏ) టీవీ విద్యాసంబంధిత చిత్రాలు**

**(ఐ) కళాకారులు,  సాంకేతిక నిపుణుల వ్యక్తిగత అవార్డులు**

**(ఒ) ప్రత్యేక జ్యూరీఅవార్డులు**

**(ఓ) న్యూస్ రీడర్ అవార్డులు**

### నోట్స్:

* **మంజుల నాయుడు: [[అగ్నిపూలు (ధారావాహిక)|అగ్నిపూలు]] (2012), [[కనులు మూసినా నీవాయే]] (2002), [[చక్రవాకం (ధారావాహిక)|చక్రవాకం]] (2003) వంటి ఎన్నో విజయవంతమైన ధారావాహికలతో ఆమె పేరు తెచ్చుకున్నది.**
* **గోగుల రాణి రుద్రమ రెడ్డి:** జర్నలిస్టు, రాజకీయ నాయకురాలు. ఆమె తెలంగాణ భారతీయ జనతా పార్టీ అధికార ప్రతినిధిగా వ్యవహరిస్తోంది.
* **ముసునూరి సోమయాజులు:** హైదరాబాదుకు చెందిన టెలివిజన్ జర్నలిస్ట్, ద్విభాషా హైకూ రచయిత.

## మూలాలు

వర్గం:2009
వర్గం:నంది పురస్కారాలు
జిందాల్

**జిందాల్** భారతదేశంలో కొందరి ఇంటిపేరు.

# బాబీ జిందాల్ - లూసియానా రాష్ట్ర 55వ, ప్రస్తుత గవర్నర్.
# సావిత్రీ జిందాల్ - జిందాల్‌ స్టీల్‌ అండ్‌ పవర్‌ లిమిటెడ్‌కు ఛైర్‌పర్సన్‌, విధానసభ సభ్యురాలు, హర్యానా రాష్ట్ర మంత్రి.
టూత్ బ్రష్

దంతాలను శుభ్రం చేసేదే **టూత్ బ్రష్ **. దాదాపు ప్రతి ఒక్కరు పొద్దున్నే లేచి దీనితో తమ పళ్లను శుభ్రం చేసుకుంటారు.
## చరిత్ర
దీనిని ఆవిష్కరించింది చైనీయులు, ప్రచారంలోకి తెచ్చింది ఫ్రెంచివాళ్లు, ఉత్పత్తి చేసింది బ్రిటిష్ వాళ్లు, హక్కులు తీసుకుంది అమెరికా వాళ్లు. వెలుగులోకి తేవడంలో ఇంతమంది చేయి ఉంది.

## ఆవిష్కరణ
ఒకరకం పందికి ఉండే వెంట్రుకలతో చైనీయులు తొలిసారిగా బ్రష్‌ను రూపొందించారట. క్రీస్తుశకం ఐదో శతాబ్దంలో చైనా రాజులు టూత్‌బ్రష్‌ను ఉపయోగించే వారని... తర్వాత 15, 16 శతాబ్దాల్లో ఫ్రెంచివాళ్లు దీన్ని విస్తృతంగా ప్రచారంలోకి తీసుకు వచ్చారని తెలుస్తోంది. విలియం ఆడీస్ అనే బ్రిటిషర్ పెద్ద ఎత్తున టూత్‌బ్రష్‌లను ఉత్పత్తి చేసి సామాన్యులకు అందుబాటులోకి తెచ్చారట. 1885లో అమెరికాకు చెందిన వడ్త్‌వర్స్ అనే వ్యక్తి బ్రష్‌లపై పేటెంట్ రైట్స్ రిజిస్టర్ చేసుకుని ఒక కంపెనీ పేరుతో టూత్‌బ్రష్‌ల ప్రొడక్షన్ ప్రారంభించారట. అక్కడ నుంచి టూత్‌బ్రష్‌లు విస్తృత స్థాయిలో వినియోగంలోకి వచ్చాయని తెలుస్తోంది.
 
అయితే బ్రష్ వెనుక ఉన్న చరిత్ర గురించి ఇంకా అనేక థియరీలు ఉన్నాయి. చైనీయుల కన్నా ముందు క్రీస్తు పూర్వం ఐదో శతాబ్దంలోనే ఈజిప్షియన్లు టూత్‌బ్రష్‌ను వినియోగించారనేది మరో పరిశోధన చెప్పే వివరం. భారతీయుల్లో క్రీస్తు పూర్వం ఐదువందల సంవత్సరాల కిందటే టూత్‌పేస్ట్ వినియోగం, వేపపుల్లలతో బ్రష్ చేసుకునే అలవాటు ఉందని తెలుస్తోంది. ఏదేమైనా కుడి చేతి చూపుడు వేలు మనిషి వాడిన తొలి టూత్‌బ్రష్ అని, పరిణామక్రమంలో జంతువుల వెండ్రుకలు, పక్షుల ఈకలతో రూపొందించిన టూత్‌బ్రష్‌లు వినియోగంలోకి వచ్చాయనేది మాత్రం అందరూ ఏకగ్రీవంగా ఒప్పుకునే విషయం!

## యితర లింకులు

*Interdental Brushes for Better Oral Care
*American Dental Association statements on Toothbrushing
*International Toothbrush Collection, a searchable database
*BBC h2g2 The History of Toothpaste and Toothbrushes
*Selecting a Toothbrush

వర్గం:ఆరోగ్య చిట్కాలు
వర్గం:వస్తువులు
సుధ భట్టాచార్య

**సుధ భట్టాచార్య** భారత దేశానికి చెందిన మహిళా శాస్త్రవేత్త. ఈమె మాలిక్యులర్ బయాలజీ, మాలిక్యులర్ పారాసైటాలజీ, జెనోమిక్స్ లలో పరిశోధనలు చేశారు.ఈమె ప్రస్తుతం జవహర్లాల్ నెహ్రూ విశ్వవిద్యాలయం, న్యూఢిల్లీలో అసోసియేట్ ప్రొఫెసర్ గా పనిచేస్తున్నారు.

## జీవిత విశేషాలు
## విద్యా విషయాలు
సుధా భట్టాచార్య అకడమిక్ కెరీర్ ఈ క్రిందివిధంగా ఉంది.

## అవార్డులు
* National Science Talent Search Scholarship (1968) 
* Merit position in Central Board of Secondary Education (1968) 
* Robert Mc Namara Fellow of World Bank (1985) 
* Rockefeller Biotechnology Career Development Award (1987) 
* Fogarty International Research Collaboration Award (1996 & 2001) 
* Member of Guha Research Conference (1993) 
* Fellow of the Indian Academy of Sciences, Bangalore (2001) 
* Fellow of the National Academy of Sciences, Allahabad (2008)
## గౌరవాలు

* Member of Guha Research Conference (1993)
* Fellow of the Indian Academy of Sciences, Bangalore (2001)
* Fellow of the National Academy of Sciences, Allahabad (2008)

## సూచికలు

* కెరీర్

## వెలుపలి లింకులు

* https://web.archive.org/web/20140316024241/http://www.ias.ac.in/womeninscience/LD_essays/52-54.pdf ఈ లింకులో ఆయా శాస్త్రవేత్తలు స్వయంగా వ్రాసిన వ్యాసాలు ఉన్నాయి. వాటి నుండి వికీపీడియాకు అనుకూలంగా

వర్గం:భారతీయ మహిళా శాస్త్రవేత్తలు
డి. సుజాతాదేవి

****డి. సుజాతాదేవి** ** ఒక తెలుగు రచయిత్రి. ఈవిడ రచించిన **ఆటలో అరటిపండు ** చిన్న పిల్లల కథాసంకలనానినకి 2013 భారత సాహిత్య అకాడమీ పురస్కారము వరించింది.
## నేపథ్యము
ఈమె పశ్చిమగోదావరి జిల్లా ఏలూరు సమీపంలోని చింతపల్లి గ్రామంలో 1949, ఏప్రిల్ 26న సీతామహాలక్ష్మి, నాగభూషణం దంపతులకు జన్మించింది. ఎంఏ తెలుగు లిటరేచర్ చేశారు. ‘ఆహ్వానం’ తెలుగు సాహిత్య పత్రిక, ఆంధ్రమహిళా సభ పబ్లికేషన్స్ విభాగం, సీపీ బ్రౌన్ అకాడమీల్లో అసిస్టెంట్ ఎడిటర్‌గా పనిచేశారు. ఆమె భర్త డాక్టర్ నారాయణరావు ఆడిటర్. ముగ్గురు అమ్మాయిలు. పెద్దమ్మాయి పద్మజ చిత్రకారిణి. రెండో అమ్మాయి అంజలి సైకాలజిస్ట్. మూడో కూతురు శైలజ వ్యాపార రంగంలో ఉన్నారు.

సంస్కృతీ, సంప్రదాయాలు, నైతిక విలువలు, మంచి, చెడులు... పిల్లలు తమ ప్రవర్తనను ఎలా ఉంచుకోవాలి? క్రమశిక్షణతో తమను తాము ఉత్తమ పౌరులుగా తీర్చిదిద్దుకొంటూ ఎలా ముందుకు సాగాలి?... ఇవే సుజాత కథావస్తువులు. 1980 నుంచి పిల్లల కథలు రాశారు. అడవిలో జంతువుల మధ్య సంభాషణలతో కథ నడిపిస్తూ... అంతర్లీనంగా అనేక సామాజిక విలువలను బోధిస్తూ రాసిన ‘ఆటలో అరటిపండు’ పుస్తకంలోని కథలు చిన్నారులను ఎంతో ఆకట్టుకున్నాయి.

## రచనలు
25కు పైగా ప్రకటితమైన ఆమె రచనల్లో 18 పిల్లలవే. 2013 సంవత్సరానికి గానూ తెలుగులో మొత్తం 576 మంది రచయితలు కేంద్ర సాహిత్య అకాడమీ అవార్డు కోసం పోటీపడ్డారు. వారందరిలో సుజాతకే పురస్కారం దక్కడం విశేషం. నిజానికి 1970 నుంచే ఆమె కథలు వివిధ పత్రికలు, రేడియోలో వచ్చేవి. గేయాల రూపంలో కథలు చెప్పడం ఆమెకున్న మరో ప్రత్యేకత. ఆమె వెలువరించిన పుస్తకాలలో కొన్ని:
# వేకువరేకలు (చిన్న కథలు) 
# గెలుపు (చిన్న కథలు) 
# చేపలు (చిన్న కథలు) 
# కిన్నెర (పిల్లల పాటలు) 
# అందరమూ ఒకటే (పిల్లల పాటలు) 
# మల్లి పాటలు (జానపదబాణీ పాటలు)
# అడవిలో కొలను (అనువాద నవల) 
# సుజలాం సుఫలాం (పర్యావరణ నవల) 
# చిట్టడవిలో చిన్న ప్రాణులు 
# కాకి-కోకిల
# డాక్టర్ కొక్కొరొకో 
# పర్యావరణాన్ని పరిరక్షించుకోవాలి 
# ఆటలో అరటిపండు
# ముఖేముఖే సరస్వతీ

## పురస్కారములు
* కేంద్ర సాహిత్య అకాడమీ అవార్డు
* రెండుసార్లు ఎన్‌సీఈఆర్‌టీ
* మాడభూషి మెమోరియల్
* నన్నపనేని బాల సాహిత్య పురస్కారం
* కోడూరి లీలావతి స్మారక బహుమతి వంటివెన్నో అవార్డులు సుజాత అందుకున్నారు.

## మూలాలు

* సాక్షి పత్రికలో వ్యాసం.
* విశాలాంధ్ర పత్రికలో మందరపు హైమవతి ఇంటర్వ్యూ
## యితర లింకులు

వర్గం:తెలుగు రచయిత్రులు
వర్గం:కేంద్ర సాహిత్య అకాడమీ బాల సాహిత్య పురస్కార గ్రహీతలు
వర్గం:బాల సాహితీకారులు
వర్గం:పశ్చిమ గోదావరి జిల్లా రచయిత్రులు
ఈరంకి వెంకటరమణ

**ఈరంకి వెంకటరమణ** శ్రీకాకుళం జిల్లాకు చెందిన చిత్రలేఖనోపాధ్యాయుడు. ఈయన ప్రస్తుతం పదవీవిరమణ చేశారు. శ్రీకాకుళం పట్టణంలో గుడివీధి నివాసము . భార్య శేషమ్మ . ఈయన చిత్రలేఖనంలో ఎన్నో అద్భుతాలు సృస్టించారు .

## చిత్ర రచనా విశేషాలు
సమాజాన్ని ఆలోచింపజేసే కళల్లో చిత్రలేఖనం ఒకటి, ఇది దేవతా విద్యలైన 64 కళలలో ఒకటి . ఆ విద్యలో రాణించడం ఓ విలక్షణ, విశిష్టత . అంకితభావముతో పనిచేస్తే అద్భుతాలు సృస్టించవచ్చు . వెంకటరమణ 2002లో పదవీ విరమణ పొదిననాటి నుండి అదే పనిగా ఎన్నో చిత్రాలు వేస్తున్నారు . చిత్రలేఖనానికి, శిల్పాల తయారీకి తన ఇంట్లో ప్రత్యేక గదులు ఏర్పరిచేరు . ఆసక్తి గల విద్యార్థులకు చిత్రలేఖనంలో మెలకువలు నేర్పిస్తూ ఉన్నారు . ఉత్తమ ఉపాధ్యాయునిగా, అక్షరక్రాంతి, జన్మభూమి ప్రోత్సాహకునిగా, చిత్రలేఖన శిక్షకునిగా ఆయన సేవలు శ్లాఘనీయము, శ్రీకాకుళం జిల్లాలలో నేటికి చిత్ర, కళా, నాటక రంగానికి అలుపెరగని యోధునిగా అవిశ్రాంతముగా సేవలు అందిస్తూ అతి సామాన్య జీవితం గడుపుతున్నారు .

## అవార్డులు

* రాస్ట్ర ఉత్తమ చిత్రలేఖన ఉపాధ్యాయునిగా 2002 లో అప్పటి ముఖ్యమంత్రి నారా చంద్రబాబునాయుడు చేతుల మీదుగా రవీంద్రభారతిలో అవార్డునందుకున్నారు .
* 2001 - 2002 ఉత్తమ ఉపాధ్యాయునిగాజిల్లా అవార్డు ఎంపికై కలెక్టర్, జిల్లా విద్యాశాఖ అధికారి చేతులు మీధుగా సన్మానము, ప్రశంసాపత్రము పొందినారు .
* శ్రీకాకుళం జిల్లా సాక్షరతా సమితి ' అక్షర క్రాంతి ' సంపాదకీయునిగా ఉత్తం సేవలందించిన సందర్భముగా కలెక్టర్ పునీఠా ద్వారా సత్కారము .
* ఉత్తం కళాకారునిగా సాహితీ మిత్ర మండలి నుంచి 2003 లో పురస్కారం,
* ఘంటసాల చిత్రాన్ని పోస్టల్ స్టాంపుగా డిజైన్‌ రూపొందించినందుకు 2003 లో రాష్ట్ర తపాలా శాఖ వారి నుంచి ప్రశంసాప్రత్రము, నగదు బహుమతి పొందినారు .

## మూలము

వర్గం:తెలుగువారిలో చిత్రకారులు
వర్గం:శ్రీకాకుళం జిల్లా చిత్రకారులు
వర్గం:శ్రీకాకుళం జిల్లా ఉపాధ్యాయులు
దూసి కనకమహలక్ష్మి

**దూసి కనకమహాలక్ష్మి** శ్రీకాకుళం జిల్లాకు చెందిన సంగీత విద్వాంసురాలు. ఈమె ఆముదాలవలస మండలానికి చెందిన దూసి గ్రామానికి చెందినవారు. కనకమహాలక్ష్మి పుట్టినిల్లు, ఇటు మెట్టినిల్లు కుటుంబమంతా సంగీత కళాకారులే కావడం విశేషం. అదే ఒరవడిలో భార్యాభర్తలు, పిల్లలు కూడా సంగీత వాద్యకళాకారులుగా రాణిస్తుండటం స్ఫూర్తిదాయకం. దూసి కనక మహాలక్ష్మి, భర్త రమేష్, కుమారుడు తారకరామలు వాద్య సంగీతంలో రాణిస్తున్నారు.

## విద్యాభ్యాసం
దూసి కనకమహాలక్ష్మి విజయనగరం మహారాజ సంగీత నృత్య కళాశాలలో భరతనాట్యం, నాలుగేళ్ల వీణావాయిద్యం కోర్సులో ధృవపత్రం, గాత్ర సంగీతంలో డిప్లోమా అందుకుని ప్రదర్శనలిస్తున్నారు. ఈమె తండ్రి వైణిక విద్వాంసులు దివంగత కవిరాయుని జోగారావు సంగీత కళాశాలలో అధ్యాపకులుగా పనిచేశారు. ఈమె అక్కా-చెల్లెలు సంగీతంలోను, తమ్ముడు శాస్త్రి వీణ అధ్యాపకునిగా పనిచేస్తున్నారు. కాకినాడ, విశాఖపట్టణాల్లో ప్రదర్శనలిచ్చిన కనకమహాలక్ష్మి మూడేళ్లు కళాపరిచయం శిక్షణ ఇచ్చారు. తిరుపతి బ్రహ్మోత్సవాలు, నాదవినోదిని, ధర్మప్రచార పరిషత్తు ఆధ్వర్యంలో ఎన్నో ప్రదర్శనలిచ్చారామె. విభిన్న ప్రక్రియల్లో వైవిధ్యం ఉన్న ఆమె ఆకాశవాణి 'బి' గ్రేడు కళాకారిణి. అప్పట్లో జిల్లాస్థాయి, రాష్ట్రస్థాయి ప్రదర్శనలిచ్చారు. ప్రభుత్వం స్థలం ఇస్తే సంగీత పాఠశాల ఏర్పాటుచేసి ఔత్సాహికులకు శిక్షణ ఇవ్వాలని కోరిక ఉందని ఆమె చెప్పారు.

కనకమహాలక్ష్మి భర్త దూసి రమేష్.  దూసిలోనే పంతులు సత్యానారాయణ వద్ద సంగీతం నేర్చుకుని విజయనగరం సంగీత కళాశాలలో వయోలిన్ వాదనలో సర్టిఫికెట్ కోర్సు చేశారు. తొలుత డి.ఎ.వి.పబ్లిక్ స్కూలులో సంగీతం ఉపాధ్యాయునిగా, ప్రస్తుతం వెన్నెలవలస నవదోయ విద్యాలయంలో సంగీతం ఉపాధ్యాయునిగా పనిచేస్తున్నారు. హార్మోనియం, కేషియో, వయోలిన్లతో హరికథా కళాకారులకు గాత్ర సంగీత కళాకారులకు పక్క వాద్య కళాకారునిగా సహకారం అందిస్తున్నారు.

రమేష్‌ తల్లి పాపాయమ్మ మంచి వైణిక విద్వాంసురాలు. వీరి కుమార్తె లక్ష్మీ, మాణిక్య, సౌమ్య, గాత్ర సంగీతంలోను, కుమారుడు డి.ఎస్‌.వి.ఎన్‌. తారకరామ మృందంగం విద్యను నేర్చుకుంటూ ప్రదర్శనలిస్తున్నారు. తారకరామ సునాద వినోదిని ఎం.కె.ఆర్‌.ప్రసాద్‌ వద్ద మృదంగం నేర్చుకున్నారు. ఇంటర్మీడియట్‌ చదివిన తారకరామ ఇటీవల విశాఖలో సంగీత కళాసమితి పోటీల్లో మొదటి బహుమతి పొందారు.

## మూలాలు

వర్గం:శ్రీకాకుళం జిల్లా మహిళా సంగీత విద్వాంసులు
వర్గం:ఆంధ్రప్రదేశ్ వైణికులు
కూర్మాపు నరసింహం

thumb|కూర్మాపు నరసింహం చిత్రకారుడు
**కూర్మాపు నరసింహం** మంచి చిత్రకారుడు . కుంచెతో కోటి భావాలు పలికించగల మహా వ్యక్తి . వర్ణ చిత్రాలతో శ్రీకాకుళం జిల్లా కీర్తిని జాతీయ స్థాయిలో ఇనుమడింపజేసిన విశిష్ట ప్రతిభా వంతుడు .

శ్రీకాకుళం పట్నంలో చిన్నబజారులో ఉన్న నాగేశ్వరరావు ఫోటో స్టుడియోలో ఎన్నో చిత్ర కళా ఖండాలు ఆయన వేసినవే . శ్రీశైలం భ్రమరాంబిక ఆలయంలో నరసింహం గీసిన " ఛత్రపతి శివాజీ కి వీరఖడ్గం అందిస్తున్న భ్రమరాంభికాదేవి " చిత్రపటాన్ని తిలకించిన అప్పటి ప్రధాని ' జవహర్ లాల్ నెహ్రూ ' ఈ చిత్ర కారుడుని నేను చూడాలని ఉంది అన్నారంటే నరసింహం భావం ఎంత ఉన్నతమైనదో అవగతము కాగలదు . మల్లెపువ్వుల్లాంటి నేత చీరల్లో అంతుపట్టని హావభావాలతో రంగుదాల్చిన ముగ్ద మనోహరిని ' సుందరమూగా చిత్రీకరించారు .
మహాత్ముడు దూసి గ్రామానికి వచ్చినప్పుడు గాంధీజీ నిలువెత్తు చిత్రాన్ని గీసి ఇచ్చి ఆయన ప్రశంసలు పొందేరు . కూర్మాపు చిత్రించిన " బుద్దుని క్షీరనివేదనమ్ " బొమ్మను జపాన్ బౌద్ధ అధ్యయన బృందము చూసి ప్రశంసించి నరసింహం చిత్రపటానికి సాష్టాంగ నమస్కారము చేసారు .

## జీవిత విశేషాలు :

పేరు : కూర్మాపు నరసింహం,
ఊరు : గుల్ల సీతారాంపురము -- సంతకవిటి మండలం .
మరణము : సెప్టెంబరు 28 1968 .
సోదరుడు : కూర్మాపు బుచ్చిబాబు, 

## మూలాలు

వర్గం:తెలుగువారిలో చిత్రకారులు
వర్గం:1968 మరణాలు
వర్గం:శ్రీకాకుళం జిల్లా చిత్రకారులు
కె.జె.రావు

**కొమ్మాజోస్యుల జగన్నాధరావు‎** భారత ఎన్నికల కమిషన్ పరిశీలకులు. ఈయన 2005 లో బీహార్ లోజరిగిన ఎన్నికలకు పరిశీలకులుగా యున్నారు. ప్రజాస్వామ్యానికి ఎన్నికలే ఆయువు పట్టు . అలాంటి ప్రక్రియలో రాజకీయ నాయకుల అనుచిత ప్రమేయము మొత్తం వ్యవస్థకే శాపగ్రస్థం . ఇలాంటి అక్రమార్కుల పాలిట సింహస్వప్నంగా నిలిచిన ఘనత కె.జె.రావు గారిది . బీహార్ లాంటి ప్రమాదకర రాష్ట్రంలో ఎనికల ప్రక్రియను గాడిలో పెట్టిన ధీరుడాయన .
## జీవిత విశేషాలు
ఈయన శ్రీకాకుళం జిల్లా లోని కొండలమామిడివలస గ్రామంలో మార్చి 1 1942 న జన్మించారు. ఆయన స్వగ్రామంలో విద్యాభ్యాసం చేశారు. ఆయన విశాఖపట్నం లోని ఎ.వి.ఎన్.కాలేజీలో 1959-62 లో "చరిత్ర" అంశంలో పట్టభద్రుడయ్యాడు.

ఈయన శ్రీకాకుళం జిల్లాలోని "జిల్లా పరిషత్ ఉన్నత పాఠశాల, మెట్టపల్లి"లో (ప్రస్తుతం ఈ పాఠశాల విజయనగరంలో కలదు) ఆగస్టు 1962 నుండి మార్చి 1963 వరకు అన్‌ట్రైన్డ్ ఉపాధ్యాయునిగా పనిచేశారు. ఆతర్వాత ఆయన మార్చి 1963 నుండి నవంబరు 1966 వరకు పూనే లోని డిఫెన్స్ ఆడిట్ డిపార్ట్ మెంటులో ఆడిటరుగా పనిచేశారు.

1965 లో యూనియన్ పబ్లిక్ సర్వీసు కమిషన్ పరీక్ష ఉత్తీర్ణుడయిన తర్వాత ఆయన 1966 నవంబరు 14 నుండి ఎన్నికలు కమిషన్ ఆఫ్ ఇండియాలో సర్వీసులో చేరారు. ఎన్నికల కమిషన్ కార్యాలయంలో 2002 ఫిబ్రవరి 28 వరకు ఆయన భారత ఎన్నికల కమిషన్ సెక్రటరీగా పదవీవిరమణ చేయువరకు అనేక బాధ్యతలు నిర్వర్తించారు. 2002 మార్చి 1 నుండి 2004 ఫిబ్రవరి 29 వరకు ఆయన పదవి అనంతరం సేవలు కొనసాగించారు. తర్వాత ఆయన పరిశీలకులు (ఎన్నికలు, శిక్షణ) గా2006 ఫిబ్రవరి 28 వరకు యున్నారు.

ఆయన అక్టోబరు 2002 లో జమ్మూ, కాశ్మీర్ లో జరిగిన అతి క్లిష్టమైన సాధారన లెజిస్లేటివ్ అసెంబ్లీ ఎన్నికల సమయంలో ఆయన రాష్ట్రంలోనే ఉండి ప్రతి దశలో ఎన్నికలను నిర్వహించారు. అతను రాష్ట్రంలో ఈ సాధారణ ఎన్నికల అన్ని విషయాలతో సంబంధం కలిగి సక్రమంగా నిర్వహించారు.ఈ ఎన్నికల్లో తన సహకారం భారతదేశం యొక్క ఎన్నికల కమిషన్ ద్వారా అందుకున్నాడు.

ఉద్యోగిగా, రక్షణశాఖలో అడిటర్ గా, ఎన్నికల సంఘంలో చిరుద్యోగిగా ... అదే సంస్థలో కేంద్ర ఎన్నికల ప్రధాన సలహాదారుడుగా, అంతర్జాతీయ ఎన్నికల పరిశీలకునిగా, గల్ఫ్ దేశాలకు ఎంఫోర్సుమెంట్ అధికారిగా, ఐఎఎస్, ఐపిఎస్ అధికారుల శిక్షణ సభ్యుడిగా, పలు రాష్ట్రాలలో ఎన్నికల పరిశీలకునిగా ... ఇలా అంచెలంచెలుగా ఎదిగి జిలా కీర్తిని ఇనుమడింప జేసిన ఘంత ఆయన సొంతం . ప్రస్తుతము ఫౌండేషన్‌ ఫర్ అడ్వాంస్డ్ మేనేజ్ మెంట్ ఫర్ ఎలక్షన్‌ (ఫేమ్‌) సంస్థకు ప్రధాన కార్యదర్శిగా వ్యవహరిస్తున్నారు . సుఫ్రీం కోర్ట్ ఈయనను ఢిల్లీలో అక్రమ కట్టాడాల నియంత్రణ కమిటీ సభ్యునిగా ఇటేవల నియమించింది .

## కెరీర్
కె.జె.రావు రాజీవ్ గాంఖీ 1989 లో పోటీ చేసిన అమేధీ నియోజకవర్గంలో జరిగిన ఎన్నికల అవకతవకలపై యేర్పడిన పరిశీలనా కమిటీలో సభ్యులుగా యున్నారు. 2002 లో ఆయన పదవీవిరమణ చేసినప్పటికీ భారత ఎన్నికల కమిషన్ కు అనేక విధాలుగా సేవలందిస్తున్నారు ఈయన పశ్చిమ బెంగాల్ లో ఎన్నికల జాబితాలలో బోగస్ ఓట్లు తొలగించే కార్యక్రమంలో సహకారమందించారు

2009 లో ఎలక్ట్రానిక్ ఓటింగ్ యంత్రాలపై వచ్చిన అభియోగాలను ఖండించాడు

## సూచికలు

## యితర లింకులు

వర్గం:1942 జననాలు
వర్గం:జీవిస్తున్న ప్రజలు
వర్గం:శ్రీకాకుళం జిల్లాకు చెందిన ప్రభుత్వ ఉద్యోగులు
కొత్తపల్లి పున్నయ్య

**కొత్తపల్లి పున్నయ్య** న్యాయ రంగంతో పాటు రాజకీయంగా, కవిగా, వివిధ కమిటీల్లో కీలకంగా వ్యవహరించాడు.
 
## జీవిత విశేషాలు
ఈయన 1923, ఆగస్టు 19 న సోంపేట మండలం బారువలో జన్మించాడు. పున్నయ్య, ఇచ్చాపురం, విజయనగరం ప్రాంతాల్లో విద్యాభ్యాసము చేసాడు. క్విట్ ఇండియా జాతీయోద్యమంలో పాల్గొన్నాడు.

## రాజకీయ జీవితం
1955 ఎన్నికల్లో చీపురుపల్లి నుంచి యునైటెడ్ కాంగ్రెస్ అభ్యర్థిగా గెలుపొందినాడు. అప్పట్లోనే జిల్లాపరిషత్ తొలి వైస్ -ఛైర్మన్‌గా పనిచేసి విద్యారంగం అభివృద్ధికి కృషిచేసాడు. 1962 లో పొందూరు నుంచి శాసనసభకు ఎన్నికయ్యాడు. చంద్రబాబు ముఖ్యమంత్రిగా ఉన్న సమయంలో కులవివక్షతను అంతమొందించడానికి పున్నయ్య కమిషన్‌ ఏర్పాటు చేసారు . భారత ప్రభుత్వము రాజ్యాంగ సమీక్షా సంఘంలో పున్నయ్యను సభ్యుడిగా నియమించింది.

## మూలాలు


## బాహ్య లంకెలు

వర్గం:1923 జననాలు
వర్గం:శ్రీకాకుళం జిల్లా రాజకీయ నాయకులు
వర్గం:శ్రీకాకుళం జిల్లా నుండి ఎన్నికైన శాసన సభ్యులు
వర్గం:శ్రీకాకుళం జిల్లా స్వాతంత్ర్య సమర యోధులు
వర్గం:ఆంధ్ర రాష్ట్రంలో శాసన సభ్యులు
పున్నయ్య

**పున్నయ్య** పేరుతో కొన్ని వ్యాసాలున్నాయి:
*పున్నయ్య చౌదరి - ఆంధ్రప్రదేశ్ బ్యాడ్మింటన్ ప్రముఖుడు 
* కొత్తపల్లి పున్నయ్య 
* కోటంరాజు పున్నయ్య - సుప్రసిద్ధ పత్రికా సంపాదకులు.
కలగ యాకోబు

**కలగ యాకోబు** సెయిలింగ్ క్రీడాకారుడు.
## జీవిత విశేషాలు
కలగ యాకోబు శ్రీకాకుళం జిల్లా వలాసకు చెందిన మత్స్యకారుల కుటుంబానికి చెందినవాడు. ఆయన తల్లిదండ్రులు అన్నమ్మ, కామయ్యలు. చిన్నవ్పటి నుంచి చేవలు వట్టడం, ఈతకు పెళ్లడం ఆయనకు యిష్టం. మత్స్యకారుల కుటుంబానికి చెందినందువల్ల ఆయనకు సముద్రంలో సెయిలింగ్ చేయడం అలవాటుగా మారింది. సెయిలింగ్ చేసేటప్పుడు వ్రతికూల వరిస్థితుల్లోనూ ముందుకు సాగడం యాకోబుకు అలపాటు. ఈ ధైర్యపేు అతనికి ఆర్మీలో ఉద్యోగం సంపాదిరచివెట్టింది. 1995లో హైదరాబాదు‌లోని ఆర్టిలరీ సెంటర్‌కు వచ్చిన యాకోబుకు తొలిసారి పాటర్‌ స్పోర్ట్స్‌ అంటే ఏంటో తెలిసింది. 2002 నుంచి హుస్సేన్‌ సాగర్‌లో యాకోబు ప్రాక్టీస్‌ చేసేవాడు. 2008లో చెన్నైలో జరిగిన జాతీయ హోబి ఛాంవియన్‌షివ్‌లో యాకోబు. సంజీప్‌తో కలిసి స్వర్ణం గెలిచి అందరి దృష్టిలో వడ్డాడు. 2009లో చెన్నైలో 420 క్లాస్‌లో గిరీశంతో కలిసి కాంస్యం సాధించాడు. 2010లో చెన్నైలో జరిగిన 420 క్లాస్‌ పోటీల్లో మరోసారి రాజీప్‌తో కలిసి స్వర్ణం సాధించాడు. ఐతే యాకోబ్‌ కెరీర్‌లో గుర్తుండిపోయే విజయం ఖతార్‌లోని దోహాలో జరిగిన సెయిల్‌ ద గల్ఫ్‌ ఛాంవియన్‌షివ్‌. 2010లో జరిగిన ఈ పోటీల్లో అతను రాజీప్‌తో కలిసి రజతం గెలిచాడు.  స్వస్థలం శ్రీకాకుళం అయినా వ్రస్తుతం ఒరిస్సాలోని బరంవురంలో ఉంటున్నాడు. ఆయనకు కోచ్‌లు పెూరె, గిరీష్‌లు తీర్చిదిద్దారు.   
## సాహసం
2006 విశాఖలో ఆసియా సెయిలింగ్‌ క్రీడల సెలెక్షన్స్‌ లలో వివరీతమైన గాలులు వచ్చాయి.  పోటీ కోసం పెళ్ళిన వాళ్లు చాలామంది వెనక్కి వచ్చేస్తున్నారు. గాలి పేగం 36 నాట్స్‌ దాటింది. ఈ వరిస్థితుల్లో సెయిలింగ్‌ చేయడం చాలా వ్రమాదం. అందరికి పెనక్కి వచ్చేయమని సంకేతాలు అందాయి.  కానీ సగం దూరం పెళ్ళిన అతను మాత్రం ఈ గాలిని లెక్క చేయలేదు. రేసును వూర్తి చేసేదాకా వదల్లేదు. కానీ మరో నిమిషంలో ఒడ్డును చేరుకుంటాడనగా ఒక్కసారిగా అలలు అతన్ని కమ్మేశాయి. వడవను నియంత్రిరచే తాడు అతని పెుడకు చుట్టుకుంది. చనిపోయానేపెూ అని అతను అనుకున్నాడు. అయినా ఎట్టకేలకు అతను ఒడ్డును చేరి అందరి చేత శభాష్‌ అనిపించుకున్నాడు. ఈ ఒక్క సంఘటన చాలు అతనిలో వట్టుదలను చెవ్పడానికి. ఈ వట్టుదలతోనే అతను సెయిలింగ్‌లో సత్తా చూపాడు. హుస్సేన్‌సాగర్‌లో జరిగిన జాతీయ సెయిలింగ్‌ ఛాంఫియన్‌షివ్‌లో యాకోబ్‌ హోబి 16 క్లాస్‌ విభాగంలో రాజీప్‌తో కలిసి రజతం సాధిరచి సత్తా చాటాడు. బోటులో హెల్మ్‌ (కెవ్టెన్‌) స్థానంలో ఉండి విజయంలో కీలకపాత్ర పోషించాడు.
## మూలాలు

## ఇతర లింకులు

వర్గం:తెలుగువారిలో నావికులు
వర్గం:శ్రీకాకుళం జిల్లా క్రీడాకారులు
తంగుడు కృష్ణారావు

**తంగుడు కృష్ణారావు** శ్రీకాకుళం జిల్లాకి చెందిన గాయకుడు . చిన్ననాటి నుండి పాటే ఆయనకు ప్రాణము . అంచెలంచెలుగా పాటల పల్లకి పై ఆయన ఎదిగారు . మధురమైన తన కంఠస్వరముతో ముగ్ధులను చేస్తున్నారు . మారుమూల గ్రామానికి చెందిన మణిపూస ... రాష్ట్ర స్థాయిలో ప్రముఖుల మన్ననలను అందుకుంటున్నారు .

జలుమూరు మండలం కరవంజ గ్రామానికి చెందిన తంగుడు కృష్ణారావు బి.యస్సీ.వరకు చదువుకున్నారు . నరసన్నపేటలో చదువు కొనసాగించారు . చిరుప్రాయము నుంచి పాటే ప్రాణముగా తరగతి గదుల్లో చిన్నచిన్న స్వరాలతో తనలోని నైపుణ్యాన్ని క్రమముగా మెరుగుపరచుకొని ప్రస్తుతం ప్రముఖ నేపథ్యగాయకుల నడుమ తన పాటల ప్రయాణము సాగిస్తున్నారు . రాష్ట్ర, దేశ వ్యాప్తముగా తన ప్రదర్శనలు ఇచ్చి పరువురి ప్రశంసలు అందుకుంటున్నారు . ఇటీవల కృష్ణారావుకు కోటబొమ్మాళికి చెందిన సౌజన్యతో వివాహము జరిగింది. ఆమెకు కూడా పాటలంటే ఎనలేని మక్కువ .

## ప్రముఖులతో కృష్ణారావు :
* ప్రముఖ సినీనేపథ్య గాయకులు బాలసుబ్రమణ్యం, ఎస్.పి.శైలజ, జి.ఆనంద్, సునీత, వాసూరావు తదితరుల సంగీత దర్శకత్వములో సినీ పా్టలు పాడి మన్ననలు అందుకుంటున్నారు . ఇప్పటివరకు టి.వి.సీరియల్ లోనూ, పలు సినిమాల్లోనూ కృష్ణారావు పాటలు పాడారు .
* టి.వి.సీరియల్ :
* జీవన జ్యోతి టైటిల్ సాంగ్,,
* రాగాల పల్లకి,
* కాలేజ్ డేట్ టు మేరేజ్ డేట్,
* యువల గీతం ............ మున్నగునవి .

తన ప్రతిభను స్పృత్యంజలి పరిషత్, తిరుపతిలో జాతీయ స్థాయి కళాకారుల నడుమ నిర్వహించిన నాథనీరాజనం కార్యక్రమములో తన ప్రతిభను చూపారు . పుట్టపర్తి సత్యసాయి సన్నిధిలో కూడా కృష్ణారావు తన గాత్రాన్ని వినిపించారు . బండారు చిట్టిబాబు వద్ద తన సంగీత అనుభాన్ని సాధించుకొని పలువురి మన్ననలు పొందారు . సప్తస్వరాలు, పాడుతాతీయగా, రాగాల పల్లకి వంటి పోటీల్లో మేటిగా నిలిచిన కృష్ణారావు తాజాగా పలు సినీగేయాలను అలపిస్తున్నారు .

## కృష్ణారావు వంశీయులు :
తన తాత తంగుడు సత్యనారాయణ కూడా కళాకారుడే ... ఆయన రంగస్థల నటుడుగా పేరుతెచ్చుకున్నారు . అనంతరము తన తండ్రి రామం .. చంద్రమతి, నక్షత్రక తదితర పాత్రలను వేసి రక్తికట్టింఛేవారు . ఇప్పుడు కృష్ణారావు పాటలతో ఆకట్టుకుంటున్నారు .

## మూలాలు

వర్గం:శ్రీకాకుళం జిల్లా గాయకులు
మానాప్రగడ శేషసాయి

**మానాప్రగడ శేషసాయి** ప్రముఖ కవి. ఈయన ఆకాశవాణి, దూరదర్శన్ లలో వివిధ కార్యక్రమాలకు వ్యాఖ్యాతగా వ్యవహరించారు.

## జీవిత విశేషాలు
మానాప్రగడ శేషసాయి పశ్చిమ గోదావరి జిల్లాలోని గునపర్రు గ్రామంలో 1927లో పండితుల నేపధ్యం ఉన్న కుటుంబంలో జన్మించాడు. స్వగ్రామంలో పాఠశాల విద్యను అభ్యసించాడు. తరువాతా ఏలూరు, గుంటూరు, రాజమండ్రి లలో సాహిత్యంలో ఉన్నత విద్యను అభ్యసించాడు. చివరికి బెనారస్ హిందూ విశ్వవిద్యాలయం నుండి సంస్కృతంలో పోస్ట్ గ్రాడ్యుయేషన్ చేశాడు. అతను చెన్నైలోని  ప్రెసిడెన్సీ కళాశాల, కాకినాడలోని  పిఆర్ కళాశాల, రాజమండ్రి ఆర్ట్స్ కాలేజ్ వంటి అనేక ప్రతిష్టాత్మక సంస్థలకు సంస్కృత అధ్యాపక బృందంలో పనిచేశాడు.  విజయనగరంలోని  మహారాజా ప్రభుత్వ సంస్కృత కళాశాలగా సుమారు ఒకటిన్నర దశాబ్దాలుగా ప్రిన్సిపాల్ గా  అతను చేసిన కృషి అకాడెమిక్ రంగంలో, తన వృత్తిలో ఒక గొప్ప గుర్తింపు తెచ్చింది. చాలా ఉన్నత ప్రమాణాలతో విభిన్నమైన సాహిత్య, సాంస్కృతిక కార్యక్రమాల ద్వారా జాతీయ స్థాయిలో తన ఉనికిని చాటుకున్నాడు.

విద్యార్థిగా కూడా, ఆంధ్ర విశ్వవిద్యాలయం  మొదటి వైస్-ఛాన్సలర్ అయిన సిఆర్ రెడ్డి కంటే పెద్దగా ప్రశంసలు పొందలేదు. యువ శేషాసాయి ఏలురులో ఒక వ్యాసం రాస్తున్నప్పుడు, అతను ‘చీకటి’  అనే పదం  స్పెల్లింగ్‌లో సెమీ సర్కిల్ - అరా సున్న - అని గుర్తు పెట్టలేకపోయాడు. ఆ వైపు వెళుతున్న సి.ఆర్.రెడ్డి ఈ స్లిప్‌ను గమనించి, ప్రేమతో అతనిని "ప్రియమైన కుర్రవాడా అర సున్నానికి ఏమైంది?" అని అడిగాడు.అతను వెంటానే "చీకటిలో కనిపించడం లేదు" అనే సమాధానం ఇచ్చాడు. ఆకశ్మిక తెలివి తేటలకు సంతోషించిన సిఆర్ రెడ్డి భాష, సాహిత్యంలో తన ఉజ్వల భవిష్యత్తు కోసం పోస్ట్ గ్రాడ్యుయేషన్ కోసం విశ్వవిద్యాలయానికి పంపమని అక్కడి కళాశాల అధిపతికి చెప్పాడు. ఏదో ఒకవిధంగా అతను ఇక్కడ చేయలేకపోయాడు కాని బెనారస్ హిందూ విశ్వవిద్యాలయం నుండి తీసుకున్నాడు. 

## మూలాలు

## యితర లింకులు
* https://www.youtube.com/watch?v=3MeYxmp5Ih4 ఆచార్య మానాప్రగడ శేషసాయిగారి మహాత్మా గాంధీజీ పై కవిత
* ఆచార్య మానాప్రగడ శేషసాయి గారి ఉగాది కవిత, Dr. Manapragada Sesha Sai Ugadi Kavita

వర్గం:1927 జననాలు
వర్గం:తెలుగు కవులు
వర్గం:పశ్చిమ గోదావరి జిల్లా ఆకాశవాణి ప్రయోక్తలు
పూర్ణ చందన.కె

**పూర్ణ చందన** శ్రీకాకుళం జిల్లాకు చెందిన కరాటే విద్యలో ప్రతిభావంతురాలు.

శ్రీకాకుళం పట్టణంలో 9 వ వార్డులో అమ్మానగర్ లో నివసిస్తున్న కర్రి రవిప్రసాద్, వెంకరరమణమ్మ ల రెండో కుమార్తె పూర్ణచందన చిన్ననాటి నుంచి కెఇకెట్, కరాటే క్రీడల్లో ప్రతిభ కనబరుస్తూ ప్రస్తుతం ప్రభుత్వ వుమెన్స్ కాలేజీలో డిగ్రీ చదువు తుంది . ఈమె 11 ఏళ్ళ వయసులోనే క్రికెట్, కరాటే క్రీడల్లో అడుగు పెట్టి విజయ కేతనం ఎగురవేసినది . శ్రీకాకుళం జిల్లా కీర్తిని రాస్ట్ర స్థాయిలో చాటుతూ ముందుకు వెళ్తూంది .
## విజయాలు
* 2000 లో విశాఖపట్టణం జరిగిన రాష్ట్రస్థాయి పోటీల్లో ఆరెంజ్ బెల్ట్ సాధించింది .
* 2003 లో కటాస్ విభాగంలో ప్రతిభ .... స్పారిన్ విభాగములో ద్వితీయ బహుమతి సాధించింది,
* 2004 లో కడపలో నిర్వహించిన కరాటీ రాష్ట్ర స్థాయి అథ్లెటిక్ లో ప్రథమ స్థాయిలో నిలిచింది .
* 2008 లో విశాఖపట్నంలో నిర్వహించిన జోన్ పోటీల్లో వైస్ కెప్టెన్ గా వ్యవహరించింది .
* 2009 ఆగస్టులో అనంతపురంలో జరిగిన జోన్ మీట్ లో రెండో సారి రా్ష్ట్ర స్థాయి పోటీల్లో బెస్ట్ ప్లేయర్ గా ప్రతిభ కరబర్చింది .

## మూలాలు

## యితర లింకులు

వర్గం:శ్రీకాకుళం జిల్లా క్రీడాకారిణిలు
ఎస్. కాంతారావు

**ఎస్. కాంతారావు** శ్రీకాకుళం జిల్లాకు చెందిన క్రీడాకారుడు.

శ్రీకాకుళం జిల్లాకు చెందిన ఎస్‌.కాంతారావు జూలై 27 నుంచి ఆగస్టు 27వ తేదీ వరకు స్వీడన్‌లో జరుగనున్న 13వ ఫీనా వరల్డ్‌ మాస్టర్స్‌ స్విమ్మింగ్‌ ఛాంపియన్‌షిప్‌ పోటీలకు ఎంపికయ్యారు. ప్రస్తుతం ఎచ్చెర్లలో ఎ.ఆర్‌.కానిస్టేబుల్‌గా పనిచేస్తున్న ఎస్‌.కాంతారావు పోలాకి మండలం వనిత గ్రామానికి చెందినవాడు. సాధారణ రైతు కుటుంబానికి చెందిన కాంతారావు చిన్ననాటి నుంచి ఈతపై మక్కువ పెంచుకున్నాడు. తమ గ్రామం సమీపాన గల వంశధార నదిలో రోజూ స్నానానికి వెళ్తూ ఈత నేర్చుకున్నాడు. 1990లో విజయవాడలో జరిగిన రాష్ట్రస్థాయి గ్రామీణ ఈత పోటీల్లో తొలిసారిగా పాల్గొని 50 మీటర్లు, 100 మీటర్లు ఫ్రీ స్త్టెయిల్‌ విభాగంలో స్వర్ణ, రజత పతకాలను కైవసం చేసుకున్నాడు. అప్పటినుంచి రాష్ట్ర, జాతీయస్థాయి పోటీల్లో పాల్గొని పలు పతకాలు కైవసం చేసుకున్న కాంతారావు 1996లో క్రీడల కోటాలో ఎ.ఆర్‌. కానిస్టేబుల్‌గా ఉద్యోగం పొందాడు. కాంతారావు ప్రస్తుతం ఓ పక్క ఉద్యోగ విధులు నిర్వహిస్తూనే క్రమం తప్పక ఈత సాధన చేస్తూ పలువురికి శిక్షణ ఇస్తున్నాడు. ఇతని శిక్షణలో పలువురు జాతీయస్థాయి ఈత పోటీల్లో రాణిస్తూ వస్తున్నారు.

## సాధించిన పతకాలు
* 2000లో విజయవాడలో జరిగిన రాష్ట్రస్థాయి పోటీల్లో వివిధ అంశాల్లో స్వర్ణ, రజత, కాంస్య పతకాలు కైవసం
* 2002లో కర్నూలు‌లో జరిగిన రాష్ట్రస్థాయి పోటీల్లో వివిధ అంశాల్లో స్వర్ణ, రజత, కాంస్య పతకాలు కైవసం.
* 2003లో గుంటూరులో జరిగిన రాష్ట్రస్థాయి పోటీల్లో నాలుగు స్వర్ణపతకాలు కైవసం.
* 2004లో వరంగల్‌లో జరిగిన రాష్ట్రస్థాయి పోటీల్లో నాలుగు స్వర్ణ, రెండు రజత, ఒక కాంస్య పతకం కైవసం.
* 2009లో నెల్లూరులో జరిగిన రాష్ట్రస్థాయి పోటీల్లో మూడు స్వర్ణ, రెండు రజత పతకాలు కైవసం.
* ఈ ఏడాది మార్చిలో గుజరాత్‌లో జరిగిన ఆలిండియా మాస్టర్స్‌ స్విమ్మింగ్‌ పోటీల్లో స్వర్ణ పతకం కైవసం చేసుకుని స్వీడన్‌లో జరుగనున్న 13వ ఫీనా వరల్డ్‌ మాస్టర్స్‌ స్విమ్మింగ్‌ ఛాంపియన్‌ షిప్‌ పోటీలకు ఎంపికయ్యాడు.

## పోలీస్‌ క్రీడల పోటీల్లో
* 2007లో కర్నూలులో జరిగిన రాష్ట్రస్థాయి పోలీసుల ఈత పోటీల్లో నాలుగు స్వర్ణ, రెండు రజత పతకాలు కైవసం.
* 2008లో కాకినాడలో జరిగిన రాష్ట్రస్థాయి పోలీసుల ఈత పోటీల్లో ఆరు స్వర్ణ, ఒక రజత పతకం కైవసం
* 2001లో 2002 ఢిల్లీ, 2003 మహారాష్ట్ర, 2004లో ఢిల్లీలో జరిగిన జాతీయస్థాయి పోలీసు ఈత పోటీలకు ప్రాతినిధ్యం వహించాడు.
స్వీడన్‌లో జరగనున్న ప్రపంచ మాస్టర్స్‌ స్విమ్మింగ్‌ ఛాంపియన్‌షిప్‌ పోటీల్లో పాల్గొని పతకం సాధించటమే ఆశయమని కాంతారావు పేర్కొన్నాడు. అలాగే ఆసక్తి గల అందరికీ ఈతలో శిక్షణ ఇస్తూ జాతీయస్థాయిలో ఉత్తమ క్రీడాకారులుగా తీర్చిదిద్దాలనేది ఆశయమని తెలిపాడు.
## మూలాలు

వర్గం:శ్రీకాకుళం జిల్లా క్రీడాకారులు
బొంగు సూర్యనారాయణ

**బొంగు సూర్యనారాయణ** టెక్కలి మండలం పిఠాపురం గ్రామానికి చెందిన విశ్రాంత తెలుగు ఉపాధ్యాయుడు. తెలుగు సాహితీలోకంలో తన రచనామృతంతో సాహితీ ప్రియులను మంత్రముగ్ధుల్ని చేయడమేకాకుండా ఆదిత్యుడి (సూర్య దేవుని) సేవలో తరిస్తూ, మూలికా వైద్యంతో ప్రజల రోగాలను నయం చేస్తున్న బహువిద్యాకోవిదుడు.
టెక్కలి ప్రధాన రహదారి పక్కన సూర్య దేవాలయం, విజయ గణపతి ఆలయం నిర్మించి దేవునిపై తమకున్న అశేష భక్తిని చాటుకున్నారు. పద్యకావ్యములకు పెద్దగా ప్రజాదరణ లేకపోవడం వలన పోతన రచనలతో సరిపోల్చదగినవిగా కొనియాడబడిన ఆయన రచనలు పాఠకులను చేరుకోలేదు.

ఒకానొకప్పుడు భోగిగా కనిపించిన శ్రీ బొంగు సూర్యనారాయణ, 40 ఏళ్ళ క్రితం ఒక రోజు రాత్రి కలలో సూర్య భగవానుడు కనిపించి తనకు చిత్తశుద్ధితో ఆలయం నిర్మించాలని కోరగా ఆనాటి నుండి ఆయనలో తెలియని తేజస్సు ప్రవేశించి కార్యనిష్ఠాపరుడై ఆలయం నిర్మాణానికి పూనుకున్నారు. ఆయనలో వచ్చిన ఆ మార్పును చుట్టుపక్కల గ్రామస్థులు అందరూ యెరుగుదురు.

## రచనలు
# సూర్యరాయ సూక్తి సుమమాల
# సుప్రభాత సహిత సూర్యశతకం, 
# శ్రీరామకృష్ణ యుద్ధం (ప్రబంధం), 
# నవ్యాంధ్ర సుమతీ శతకం, 
# రావివలస ఎండల మల్లికార్జున క్షేత్ర మహాత్మ్యం, 
# లీలావతార గాథ, 
# వెంకటేశ్వర శతకం, 
# శివక్షేత్ర మహాత్మ్యం,
# మధుకేశ్వర క్షేత్ర మహాత్మ్యం

టెక్కలి బోర్డు ఉన్నత పాఠశాలలో ఎస్.ఎల్ ఎల్.సి వరకు చదివిన ఇతడు దూరవిద్య ద్వారా ఆంధ్ర విశ్వవిద్యాలయంలో భాషాప్రవీణ కోర్సు పూర్తిచేసారు. చిన్నతనంలో తన తండ్రి నర్సింహం ప్రోత్సాహంతో తెలుగు భాషపై మక్కువ పెంచుకుని తెలుగు భాష కీర్తిని నలుదిశలా విస్తరించాలని నిరంతర కృషి చేస్తున్నారు. ఇందుకోసం టెక్కలి పాత జాతీయ రహదారిపై పౌరాణిక గ్రంథాలయం ఏర్పాటుచేసి పురాతన గ్రంథాలను అందరికీ అందుబాటులో ఉంచారు.

## ప్రశంసలు, పురస్కారాలు

# 2006 లో విశాఖపట్నం శారదాపీఠం చేపట్టిన కార్యక్రమంలో ఆచార్య సార్వభౌమ వేదుల సుబ్రహ్మణ్యశాస్త్రి చే " మధురకవి " బిరుదు,
# 2006 లో శారదాపీఠం వారిచే "నవ్యాంధ్రకవి" బిరుదు,
# 2006 లో సాహిత్య బ్రహ్మ వి.వి.ఎల్.నరసింహారావు హైదరాబాద్ వారి "అపర పింగళి సూరన" బిరుదు,
# 2008 లో కడపలో మహాకవి గడియారం వేంకటశేషశాస్త్రి స్మారక పురస్కారం అందుకున్నారు.
# 2009 లో శ్రీ నన్నయభట్టారక పీఠం తణుకు వారి తంగిరాల వెంకటసోమయాజి పద్యకావ్య పురస్కారంతో పాటు "కవిశేఖర" బిరుదు.

టెక్కలి పాతజాతీయ రహదారి ప్రక్కన 1983 లో తన సొంత స్థలంలో సూర్యనారాయణమూర్తి ఆలయాన్ని నిర్మించి, ప్రస్తుతం ఆలయంలో అర్చకత్వం నిర్వహిస్తూ భానుడి సేవలో తరిస్తున్నారు. తన తండ్రి నర్సింహం వద్ద వంశపారంపర్యంగా నేర్చుకున్న విద్యతో మహర్షి మూలికా వైద్యశాలను ఏర్పాటు చేసారు.

## మూలాలు

వర్గం:తెలుగు కవులు
వర్గం:తెలుగు రచయితలు
వర్గం:సాహితీకారులు
వర్గం:శ్రీకాకుళం జిల్లా ఉపాధ్యాయులు
వర్గం:శ్రీకాకుళం జిల్లా రచయితలు
బరాటం నీలకంఠస్వామి

**బరాటం నీలకంఠ స్వామి** (నవంబరు 8, 1918 - జనవరి 5, 2007) శ్రీకాకుళం టౌన్ లో ప్రముఖ హోల్ సేల్ & రిటైల్ బట్టలు, మెడికల్ వ్యాపారవేత్త . ఈయన్ని ముద్దుగా శశి గారు అని పిలుస్తారు . వ్యాపార కులమైన " కోమటి " కులములో పుట్టి ధనార్జనే ముఖ్యం కాదని చిన్నతనం నుండి ఆధ్యాత్మికముగాను, సేవాపరము గాను ఎన్నో ఎన్నో కార్యక్రమాలు చేశారు . తానూ ఎన్ని మంచి పనుచేసినా వ్యక్తిగత ప్రచారమునకు ఇష్టపడేవారు కాదు .
## కుమారులు

* పెద్దకుమారుడు -- అప్పన్న శెట్టి, శ్రీ శ్రీనివాస మెడికల్ ఏజెన్సీ - మందుల వ్యాపారము,
* రేండెవ కుమారుడు -- వెంకటరమణ మూర్తి, బి.యన్.యస్.సన్స్ - మందుల వ్యాపారము,
* మూడవ కుమారుడు -- లక్ష్మణరావు, బి.యన్.యస్. ఏజెంసేస్ పేరిట - మందుల వ్యాపారము,
## కుమార్తెలు - అల్లుళ్ళు
* జామి రాజేశ్వరి - దశరథుడు, శ్రీ కామేశ్వరి మెడికల్ అగేన్సేస్, శ్రీకాకుళం,
* నారాయణశెట్టి శాకున్తల్ - సత్యనారాయణ, మెహర్ మెడికల్ ఎంటర్ ప్రైజెస్, శ్రీకాకుళం,
* వైష్యరాజు అనసూయ - జగ్గరాజు, ఎరువుల వ్యాపారము, బ్రాహ్మణతర్లా,
* గేమ్బలి చంద్రావతి - మోహనరావు, లక్ష్మి మెడికల్ హాల్, బొబ్బిలి .
* పతనాన లకష్మీకుమారి - డా.రత్న సోమేశ్వరరావు .. శ్రీనివాస నర్సింగ్ హోం కాశిబుగ్గ,

## నీలకంతం గారి సేవ, ధర్మ కార్యక్రమాలు
* ప్రధాన గాన సంగము వ్యవస్థాపక సభ్యులు,
* సత్యసాయి మందిరం (బాపూజీ కళా మందిరం ప్రక్కన) సహా నిర్మాణ కర్త,
* ఉపనిషత్ మందిరం నిర్మాణ సహాయ కర్త,
* బరాటం నీలకంతస్వామి ఉచిత వైద్య సేవా కేంద్ర వ్యవస్థాపకులు,
* శ్రీ వర సిద్ది వినాయక పంచాయతన దేవాలయ (PNcolony) వ్యవస్థాపక ట్రస్టీ సభ్యునిగా,
* కాలింగ వైశ్య కళ్యాణ మండపం నిర్మాణ దాతగా,
* శ్రీకాకుళం వయోవృద్ధుల ఆశ్రమం నిర్మాణ దాతగా, 
* ఎన్నో పాడుపడిన, దీనావస్తలో ఉన్న దేవ్వాలయాలు పునర్నిర్మాణ ములో పాలు పంచుకున్నారు .
* ఎంతో మంది పేద విద్యార్థుల చదువుల సహాయ దాతగా సేవలందించారు .
* ఈయన పేరున ఎన్నో ఆధ్యాత్మిక పుస్తకాలు ముద్రించి ఉచితంగా పంపినీ చేస్తున్నారు .
## నామకే కొన్ని పుస్తకాలు

# వినాయక వ్రతకల్పం,
# మన పండుగలు వాటి వివరాలు,
# శ్రీకాకుళం జిల్లా చరిత్ర,
# శివరాత్రి - సివమహత్యం -శివతత్వం,
# పెద్దబాల శిక్ష,
# ఆధ్యాత్మిక తరంగిణి,

## మూలాలు

## యితర లింకులు

వర్గం:1918 జననాలు
వర్గం:2007 మరణాలు
వర్గం:శ్రీకాకుళం జిల్లా వ్యాపారవేత్తలు
రామ్ వెంకీ(సినీ దర్శకుడు)

**రామ్‌ వెంకీ** తెలుగు సినిమా దర్శకుడు. 

## ప్రస్థానం
ఆయన పూర్తిపేరు కంచరాన వెంకటరమణ. సరుబుజ్జిలి మండలం మతలబుపేట ఆయన స్వగ్రామం.. శ్రీకాకుళంలోనే ఇంటర్‌, డిగ్రీ (ప్రభుత్వ ఆర్ట్స్‌ కళాశాలలో) చదువుకున్నారు.

పుస్తకాల్లోని చిన్న చిన్న నాటికలను స్నేహితులతో వేయించేవారు. ఆయనదెప్పుడూ తెరవెనుక పాత్రే. జిల్లా కేంద్రంలోనే ఇంటర్‌, డిగ్రీ పూర్తి చేశారు. ఆంధ్రా యూనివర్సిటీలో ఎం.ఎ. (రాజనీతిశాస్త్రం) చదివారు.ఆయనకున్న పరిజ్ఞానంతో సినిమా తీయగలనన్న ఆత్మవిశ్వాసం కలిగింది. 1996లో స్నేహితుల సాయంతో హైదరాబాదు వెళ్లారు.కొందరి సూచనతో దేవదాస్‌ కనకాల ఫిల్మ్‌ ఇనిస్టిట్యూట్‌లో రెండేళ్ల డిప్లమో కోర్సు పూర్తిచేశారు.కనీసం సహాయ దర్శకుడిగా కూడా అవకాశం దొరకలేదు. అక్కడ రాణించలేరనిపించింది. 1998లో తిరిగి శ్రీకాకుళం వచ్చేశారు. చిన్న చిన్న వ్యాపారాలు చేసుకుంటూ జీవనం సాగించారు.సినిమా తీయాలన్న కాంక్ష మళ్లీ 2003లో ఆయనను రాజధానికి తీసుకుపోయింది. ఆరునూరైనా ఈ సారి సినిమా తీయడమే గమ్యం అనుకున్నారు. మరో ఆలోచన లేదు. అప్పట్లో ఓ ప్రముఖ దర్శకుడిని కలిశారు.  ఆయన కలిసింది.. పూరీ జగన్నాథ్ గారిని. అదీ ఒకరి సిఫార్సుతో. ఆయన వంకీని పక్కకు తీసుకెళ్లి మాట్లాడారు. "మేమంతా అడవులు, గట్టులు, పుట్టలు దాటుకొని ఇక్కడికొచ్చాం. నువ్వు నేరుగా విమానంపై నుంచి దిగావు. వాళ్లందరినీ కాదని నీకు అవకాశం ఇవ్వడం సబబా. నీవు ఇప్పుడు చేయాల్సింది.. రేపు మంచి దర్శకుడు అవుతాడు అనిపించిన ఓ సహాయ దర్శకుడిని ఆశ్రయించడం. ఇక్కడ ఎవరి సిఫార్సులు పనిచేయవు. ప్రతిభ ఉన్నవాడికే అవకాశం. నాకైతే రెండు సినిమాల తర్వాత కనిపించు" అని చెప్పారు. సినీ సారాంశం ఆయనకు బోధపడింది. అసలు పని మొదలుపెట్టారు .తిరిగారు. చాలమంది దర్శకుల వద్ద పనిచేశారు. కె.రాఘవేంద్రరావు గారికి శిష్యరికం చేశారు. తనపై మరింత నమ్మకం కలిగింది.  ఎనిమిదేళ్ల పాటు చాలా మంది దగ్గర పనిచేశారు. చివరకు చిత్తూరు జిల్లాకు చెందిన న్యాయవాది సురేష్‌బాబు ఆయన కథ విన్నారు. సినిమా నిర్మిస్తానన్నారు. ఆయనకు అవకాశం కల్పించారు.ఆయన స్నేహితుడు చెప్పిన చిన్న లైన్‌ పట్టుకొని కథ అల్లుకున్నారు.

## వివాహం
తనది ప్రేమ వివాహం కాదు, పెద్దలు కుదిర్చినదే. ఆయనకు గతంలోనే నవలలు చదివి నాటకాలు రాసే అలవాటు ఉండటంతో మొదటి సినిమానే అయినా ఎక్కడా శిల్పం చెడిపోకుండా కథ సిద్ధం చేసుకున్నా.'నాకూ ఓ లవరుంది' చిన్న సినిమాగా మొదలుపెట్టినా.. ప్రముఖ సంగీత దర్శకులు రాధాకృష్ణ, ఎడిటింగ్‌లో ప్రావీణ్యులు ఎం.ఆర్‌.వర్శ గారు ఆయన సినిమాకు పనిచేస్తామని చెప్పడంతో ఆయనలోని ఆత్మవిశ్వాసం రెట్టింపయింది. బ్యాంకాక్ లోని అందమైన ప్రదేశాల్లో నాలుగు పాటలు తీసేందుకూ నిర్మాత సురేష్‌బాబు అవకాశమిచ్చారు.

సినిమా రంగానికి ఎంతో క్రేజీ ఉంది. అయితే పూర్తి అవగాహన ఉన్నవారు మాత్రమే అక్కడ అడుగుపెట్టాలి. కొన్ని సినిమాలు చూసి మిడి మిడి జ్ఞానంతో ఏదో సాధించేద్దామనుకుంటే కష్టం. సినిమా అంటే 24 శాఖల సమన్వయం. ఏదో ఒక రంగంలో పూర్తి అవగాహన పెంచుకొని, కష్టాలు ఎదురైనా ఓర్పు, పట్టుదలతో నిలబడితే రాణిస్తారు. తన దగ్గరకు వచ్చిన వారు ప్రతిభా వంతులైతే తప్పకుండా అవకాశాలు కల్పిస్తాను అని అన్నారు .

## మూలాలు

వర్గం:తెలుగు సినిమా దర్శకులు
వర్గం:శ్రీకాకుళం జిల్లా సినిమా దర్శకులు